title: Komisijas Lēmums ( 2012. gada 13. decembris ), ar kuru groza Lēmumu 2007/134/EK, ar ko izveido Eiropas Pētniecības padomi

text:
               14.12.2012

               LV

               Eiropas Savienības Oficiālais Vēstnesis

               C 385/10

         KOMISIJAS LĒMUMS
   (2012. gada 13. decembris),
   ar kuru groza Lēmumu 2007/134/EK, ar ko izveido Eiropas Pētniecības padomi
   2012/C 385/06
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 18. decembra Lēmumu Nr. 1982/2006/EK par Eiropas Kopienas Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads) (1), un jo īpaši tā 2. un 3. pantu,
   ņemot vērā Padomes 2006. gada 19. decembra Lēmumu 2006/972/EK par īpašo programmu “Idejas”, ar ko īsteno Eiropas Kopienas Septīto pamatprogrammu pētniecībai, tehnoloģiju attīstībai un demonstrāciju pasākumiem (2007.–2013.) (2), un jo īpaši tā 4. panta 2. un 3. punktu,
   tā kā:

               (1)

               Komisija ar 2007. gada 2. februāra Lēmumu 2007/134/EK, ar ko izveido Eiropas Pētniecības padomi (3), izveidoja Eiropas Pētniecības padomi (turpmāk “EPP”) īpašās programmas “Idejas” īstenošanai. EPP sastāv no neatkarīgas Zinātniskās padomes ar pilnvaru termiņu līdz 2013. gada 31. decembrim, un to atbalsta specializēta īstenošanas struktūra.

               (2)

               Zinātnisko padomi veido Komisijas iecelti vispieredzējušākie zinātnieki, inženieri un pētnieki, kuri darbojas kā privātpersonas un nav atkarīgi ne no kādas ārējas ietekmes. Zinātnisko padomi veido 22 locekļi, un tā darbojas atbilstoši uzdevumiem, kas tai noteikti Lēmuma 2007/134/EK 3. pantā.

               (3)

               Ar 2009. gada 27. aprīļa Lēmumu 2009/357/EK, ar kuru groza Lēmumu 2007/134/EK, ar ko izveido Eiropas Pētniecības padomi (4), Komisija aizvietoja 3 Zinātniskās padomes locekļus, kuri atkāpās no amata. Ar 2011. gada 12. janvāra Lēmumu 2011/12/ES, ar kuru groza Lēmumu 2007/134/EK, ar ko izveido Eiropas Pētniecības padomi (5), Komisija aizvietoja 7 Zinātniskās padomes locekļus, kuriem beidzās pilnvaru termiņš.

               (4)

               10 Zinātniskās padomes locekļiem pilnvaru termiņš beidzas 2013. gada 1. februārī un 26. aprīlī, tāpēc Zinātniskā padome ir pakāpeniski jāatjaunina.

               (5)

               Zinātniskās padomes pakāpeniskai atjaunināšanai būtu jānotiek saskaņā ar Lēmuma 2007/134/EK 4. panta 6. un 7. punktu, kuros cita starpā noteikts, ka padomes locekļus ieceļ uz četriem gadiem, ka šo termiņu var pagarināt vienu reizi rotācijas kārtībā, kas nodrošina Zinātniskās padomes darba nepārtrauktību, un ka padomes locekli var iecelt uz īsāku termiņu, lai nodrošinātu padomes locekļu pakāpenisku rotāciju.

               (6)

               Saskaņā ar Lēmuma 2007/134/EK 4. panta 4. punktu nākamos locekļus ieceļ Komisija, pamatojoties uz attiecīgā lēmuma I pielikumā minētajiem nosacījumiem un kritērijiem, kandidātu noteikšanā ievērojot neatkarīgu un pārskatāmu procedūru, kas ir saskaņota ar Zinātnisko padomi un paredz konsultēšanos ar zinātnieku aprindām un ziņojumu Eiropas Parlamentam un Padomei. Šajā nolūkā kā ekspertu grupu izveidoja augsta līmeņa pastāvīgo Identifikācijas komiteju, ko veido neatkarīgi eksperti, kuriem izmaksā honorāru saskaņā ar īpašās programmas “Idejas” darbības budžetu. Minētā komiteja sagatavoja ieteikumus Zinātniskās padomes pakāpeniskai atjaunināšanai, un šie ieteikumi tika apstiprināti.

               (7)

               Saskaņā ar Lēmuma 2007/134/EK 4. panta 4. punktu nākamo iecelto padomes locekļu vārdus publicē saskaņā ar Regulu (EK) Nr. 45/2001 (6).

               (8)

               Tādēļ attiecīgi būtu jāgroza Lēmums 2007/134/EK,

         IR NOLĒMUSI ŠĀDI.
   1. pants
   Komisijas Lēmuma 2007/134/EK II pielikumu aizstāj ar šā lēmuma pielikumā norādīto tekstu.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 13. decembrī

            Komisijas vārdā –

            Komisijas locekle

         Máire GEOGHEGAN-QUINN

      (1)  OV L 412, 30.12.2006., 1. lpp.

      (2)  OV L 54, 22.2.2007., 81. lpp.

      (3)  OV L 57, 24.2.2007., 14. lpp.

      (4)  OV L 110, 1.5.2009., 37. lpp.

      (5)  OV L 9, 13.1.2011., 5. lpp.

      (6)  OV L 8, 12.1.2001., 1. lpp.


title: Padomes Lēmums (2017. gada 23. janvāris), ar ko ieceļ Zinātnes un tehnikas komitejas locekli

text:
               27.1.2017

               LV

               Eiropas Savienības Oficiālais Vēstnesis

               C 27/10

         PADOMES LĒMUMS
   (2017. gada 23. janvāris),
   ar ko ieceļ Zinātnes un tehnikas komitejas locekli
   (2017/C 27/07)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 134. panta 2. punktu,
   ņemot vērā Eiropas Komisijas atzinumu,
   tā kā:

               (1)

               Padome ar Lēmumu 2013/412/Euratom (1) iecēla Zinātnes un tehnikas komitejas (“komiteja”) locekļus laikposmam no 2013. gada 25. jūlija līdz 2018. gada 24. jūlijam.

               (2)

               Sakarā ar Frank-Peter WEISS kunga atkāpšanos ir atbrīvojusies komitejas locekļa amata vieta. Tāpēc būtu jāieceļ jauns loceklis uz atlikušo Frank-Peter WEISS kunga pilnvaru termiņu,

         IR PIEŅĒMUSI ŠO LĒMUMU.
   1. pants
   Ar šo Uwe STOLL kungs tiek iecelts par Zinātnes un tehnikas komitejas locekli līdz 2018. gada 24. jūlijam.
   2. pants
   Šis lēmums stājas spēkā tā pieņemšanas dienā.

      Briselē, 2017. gada 23. janvārī

            Padomes vārdā –

            priekšsēdētājs

         R. GALDES

      (1)  Padomes Lēmums 2013/412/Euratom (2013. gada 22. jūlijs), ar ko atjauno Zinātnes un tehnikas komitejas locekļu sastāvu un atceļ 2012. gada 13. novembra Lēmumu, ar ko ieceļ amatā Zinātnes un tehnikas komitejas locekļus (OV L 205, 1.8.2013., 11. lpp.).


title: Padomes Lēmums 2006/475/KĀDP ( 2006. gada 12. jūnijs ), lai noslēgtu Nolīgumu starp Eiropas Savienību un Gabonas Republiku par Eiropas Savienības vadīto spēku statusu Gabonas Republikā

text:
               8.7.2006

               LV

               Eiropas Savienības Oficiālais Vēstnesis

               L 187/42

         PADOMES LĒMUMS 2006/475/KĀDP
   (2006. gada 12. jūnijs),
   lai noslēgtu Nolīgumu starp Eiropas Savienību un Gabonas Republiku par Eiropas Savienības vadīto spēku statusu Gabonas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               Apvienoto Nāciju Organizācijas Drošības padome 2006. gada 25. aprīlī pieņēma Rezolūciju 1671 (2006), ar ko atļauj pagaidām izvietot Eiropas Savienības spēkus (EUROFO RD Congo), lai atbalstītu MONUC Kongo Demokrātiskās Republikas vēlēšanu laikā. Turklāt Apvienoto Nāciju Organizāciju Drošības padome lūdza visām Apvienoto Nāciju Organizācijas dalībvalstīm, jo īpaši tām, kas atrodas Kongo Demokrātiskās Republikas tuvumā, nodrošināt visu nepieciešamo atbalstu, lai veicinātu ātru EUROFOR RD Congo izvietošanu, jo īpaši, lai nodrošinātu brīvu, netraucētu un raitu tā personāla, kā arī aprīkojuma, pārtikas krājumu, materiālu un citu preču, tostarp transportlīdzekļu un rezerves daļu, kas paredzētas izmantošanai vienīgi personāla un dienesta vajadzībām, pārvietošanu uz Kongo Demokrātisko Republiku.

               (2)

               Padome 2006. gada 27. aprīlī pieņēma Vienoto rīcību 2006/319/KĀDP par Eiropas Savienības militāro operāciju, atbalstot Apvienoto Nāciju Organizācijas misiju Kongo Demokrātiskajā Republikā (MONUC) vēlēšanu laikā (1) (operācija EUFOR RD Congo).

               (3)

               Pēc ģenerālsekretāra/Augstā pārstāvja (ĢS/AP) 2006. gada 27. aprīļa lūguma Gabonas Republikas valdība 2006. gada 18. maija vēstulē paziņoja, ka tā piekrīt Eiropas Savienības vadītu spēku izvietošanai Gabonas Republikas teritorijā operācijas vajadzībām.

               (4)

               Pēc tam, kad Padome 2005. gada 23. maijā saskaņā ar 24. pantu Līgumā par Eiropas Savienību deva savu atļauju, prezidentvalsts ar ĢS/AP palīdzību risināja sarunas par nolīgumu starp Eiropas Savienību un Gabonas Republiku par Eiropas Savienības vadīto spēku statusu Gabonas Republikā.

               (5)

               Minētais nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts Nolīgums starp Eiropas Savienību un Gabonas Republiku par Eiropas Savienības vadīto spēku statusu Gabonas Republikā.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu, kas tiesīga parakstīt minēto nolīgumu, lai tas kļūtu saistošs Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2006. gada 12. jūnijā

            Padomes vārdā —

            priekšsēdētājs

         J. PRÖLL

      (1)  OV L 116, 29.4.2006., 98. lpp.
    ---documentbreak---

               8.7.2006

               LV

               Eiropas Savienības Oficiālais Vēstnesis

               L 187/43

         TULKOJUMS
   NOLĪGUMS
   starp Eiropas Savienību un Gabonas Republiku par Eiropas Savienības vadīto spēku statusu Gabonas Republikā
   EIROPAS SAVIENĪBA (ES),
   no vienas puses, un
   GABONAS REPUBLIKA, turpmāk – “uzņēmējvalsts”,
   no otras puses,
   abas kopā turpmāk – “puses”,
   ŅEMOT VĒRĀ:

               —

               Apvienoto Nāciju Organizācijas Drošības padomes 2006. gada 25. aprīļa Rezolūciju 1671 (2006),

               —

               Padomes Vienoto rīcību 2006/319/KĀDP (2006. gada 27. aprīlis) par Eiropas Savienības militāro operāciju, atbalstot Apvienoto Nāciju Organizācijas misiju Kongo Demokrātiskajā Republikā (MONUC) vēlēšanu laikā (1) (EUFOR RD Congo),

               —

               to, ka šis nolīgums neietekmēs pušu tiesības un pienākumus, ko tām uzliek starptautiski nolīgumi un citi instrumenti, ar kuriem izveidotas starptautiskas tiesas un tribunāli, tostarp Starptautiskās krimināltiesas statūti,

         IR VIENOJUŠĀS PAR TURPMĀKO.
   1. pants
   Darbības joma un definīcijas
   1.   Šis nolīgums attiecas uz Eiropas Savienības vadītiem spēkiem un to personālu.
   2.   Šis nolīgums ir spēkā vienīgi uzņēmējvalsts teritorijā.
   3.   Šajā nolīgumā ir lietoti šādi termini:
   2. pants
   Vispārēji noteikumi
   1.   EUFOR un tā personāls ievēro uzņēmējvalsts tiesību aktus un neveic nekādas darbības vai aktus, kas nav saderīgi ar operācijas mērķiem.
   2.   EUFOR regulāri informē uzņēmējvalsts valdību par uzņēmējvalsts teritorijā dislocētā EUFOR personāla skaitu.
   3. pants
   Identifikācija
   1.   EUFOR personālam vienmēr jānēsā līdzi pases vai militārās personas apliecības.
   2.   EUFOR mehāniskajiem transportlīdzekļiem, lidaparātiem, kuģiem un citiem transportlīdzekļiem ir īpašas EUFOR atšķirības zīmes un/vai reģistrācijas numuri, ko dara zināmu uzņēmējvalsts kompetentajām iestādēm.
   3.   Pie saviem objektiem, uz mehāniskajiem transportlīdzekļiem un citiem transportlīdzekļiem EUFOR drīkst izvietot un uz tiem attēlot Eiropas Savienības karogu un lietot marķējumus, piemēram, zīmotnes, vienību nosaukumus un oficiālus simbolus. Uz EUFOR personāla formastērpiem ir EUFOR atšķirības zīme. Saskaņā ar ES spēku komandiera lēmumu pie EUFOR objektiem, uz mehāniskajiem transportlīdzekļiem un citiem transportlīdzekļiem, un formastērpiem var būt operācijā iesaistīto kontingentu valstu karogi vai zīmotnes.
   4. pants
   Robežšķērsošana un pārvietošanās uzņēmējvalsts teritorijā
   1.   EUFOR personāls ieceļo uzņēmējvalsts teritorijā, vienīgi uzrādot 3. panta 1. punktā paredzētos dokumentus vai – ja tā ir pirmā ieceļošana – EUFOR izdotu individuālu vai kolektīvu pavēli. Pēc tam, ieceļojot uzņēmējvalsts teritorijā, izceļojot no tās, kā arī, uzturoties tajā, uz EUFOR personālu neattiecas noteikumi par pasēm un vīzām, kā arī ieceļošanas kontrole un muitas kontrole.
   2.   Uz EUFOR personālu neattiecas uzņēmējvalsts noteikumi par ārvalstnieku reģistrāciju un uzraudzību, bet tas uzņēmējvalsts teritorijā negūst uzturēšanās tiesības vai pastāvīgas dzīvesvietas tiesības.
   3.   Operācijas atbalstam paredzētie EUFOR resursi un transportlīdzekļi, kas tiek ievesti uzņēmējvalsts teritorijā, to šķērso vai tiek izvesti no tās, ir atbrīvoti no prasības uzrādīt inventāra sarakstus vai citus muitas dokumentus, un uz tiem neattiecas nekādas pārbaudes.
   4.   EUFOR personāla locekļi var vadīt motorizētus transportlīdzekļus, kuģus un lidaparātus uzņēmējvalsts teritorijā, ja viņiem attiecīgi ir derīgas valsts, starptautiskas vai militāras autovadītāja, kuģa kapteiņa vai pilota apliecības.
   5.   Operācijas vajadzībām uzņēmējvalsts dod EUFOR un EUFOR personālam brīvību pārvietoties un brīvību pārvietoties tās teritorijā, tostarp teritoriālajos ūdeņos un gaisa telpā. Brīvība pārvietoties uzņēmējvalsts teritoriālajos ūdeņos ietver apstāšanos un enkura izmešanu jebkuros apstākļos.
   6.   Operācijas vajadzībām EUFOR uzņēmējvalsts teritorijā, arī teritoriālajos ūdeņos un gaisa telpā var veikt mācības un treniņus ar ieročiem, kā arī palaist un piezemēt jebkādu lidaparātu vai militāru iekārtu, vai iekāpt jebkādā lidaparātā vai militārā iekārtā.
   7.   Operācijas vajadzībām EUFOR zemūdenēm uzņēmējvalsts teritoriālos ūdeņos nav jāpārvietojas virs ūdens un jārāda karogs.
   8.   Operācijas vajadzībām EUFOR var izmantot ceļus, tiltus, prāmjus, lidostas un ostas, nemaksājot nodevas, muitas maksājumus, nodokļus un līdzīgus maksājumus. EUFOR nav atbrīvots no pamatotiem maksājumiem par lūgtiem un saņemtiem pakalpojumiem.
   5. pants
   Privilēģijas un imunitātes, ko uzņēmējvalsts piešķir EUFOR
   1.   EUFOR objekti ir neaizskarami. uzņēmējvalsts pārstāvji tajās neierodas bez ES spēku komandiera piekrišanas.
   2.   Uz EUFOR objektiem, mēbelēm un citiem priekšmetiem tajos, kā arī uz transportlīdzekļiem nevar attiecināt kratīšanu, rekvizīciju, apķīlāšanu vai arestu.
   3.   EUFOR, tā īpašumiem un aktīviem, neatkarīgi no atrašanās vietas un valdītāja, ir imunitāte attiecībā uz jurisdikciju.
   4.   EUFOR arhīvi un dokumenti vienmēr ir neaizskarami, neatkarīgi no to atrašanās vietas.
   5.   EUFOR oficiālā sarakste ir neaizskarama. “Oficiāla sarakste” ir visa sarakste, kas attiecas uz operāciju un tās funkcijām.
   6.   Attiecībā uz operācijas vajadzībām pirktām un importētām precēm, sniegtiem pakalpojumiem un izmantotiem objektiem EUFOR ir atbrīvots no visām valsts, reģionālajām un pašvaldību nodevām, nodokļiem vai līdzīgiem maksājumiem. EUFOR nav atbrīvots no nodevām, nodokļiem vai maksājumiem, ko iekasē par sniegtiem pakalpojumiem.
   7.   Uzņēmējvalsts ļauj ievest preces operācijas vajadzībām un atbrīvo tās no visām muitas nodevām, nodokļiem un līdzīgiem maksājumiem, kas nav maksa par glabāšanu, transportu un citiem sniegtiem pakalpojumiem.
   6. pants
   Privilēģijas un imunitātes, ko uzņēmējvalsts nodrošina EUFOR personālam
   1.   EUFOR personālam nevar piemērot nekāda veida arestu vai aizturēšanu.
   2.   EUFOR personāla dokumenti, sarakste un īpašums ir neaizskarams, izņemot gadījumus, ja piemēro izpildes pasākumus, ko atļauts veikt saskaņā ar 6. punktu.
   3.   EUFOR personālam vienmēr ir imunitāte attiecībā uz uzņēmējvalsts krimināltiesisko jurisdikciju.
   Nosūtītājvalsts vai attiecīgā ES iestāde vajadzības gadījumā var atcelt EUFOR personāla imunitāti attiecībā uz krimināltiesisko jurisdikciju. Atcelšana vienmēr jāformulē skaidri.
   4.   EUFOR personālam ir imunitāte attiecībā uz uzņēmējvalsts civilo un administratīvo jurisdikciju tiktāl, ciktāl tas attiecas uz visu teikto vai rakstīto, kā arī visām darbībām, kas veiktas, pildot dienesta pienākumus. Ja kādā uzņēmējvalsts tiesā ceļ civilprasību pret EUFOR personāla locekli, par to tūlīt paziņo ES spēku komandierim un kompetentai nosūtītājvalsts iestādei vai ES iestādei. Pirms tiesvedības sākšanas ES spēku komandieris un kompetenta nosūtītājvalsts iestāde vai ES iestāde tiesai apliecina, vai attiecīgo darbību EUFOR personāla loceklis ir izdarījis, pildot dienesta pienākumus.
   Ja darbība ir notikusi, pildot dienesta pienākumus, tiesvedību nesāk un piemēro 15. pantu. Ja darbība nav notikusi, pildot dienesta pienākumus, tiesvedība var turpināties. ES spēku komandiera un kompetentas nosūtītājvalsts iestādes vai ES iestādes apliecinājums ir saistošs uzņēmējvalsts tiesai, kas to nevar apstrīdēt.
   Ja tiesvedību sāk EUFOR personāla loceklis, viņš zaudē imunitāti attiecībā uz jurisdikciju tiktāl, ciktāl tas saistīts ar visām pretprasībām, kas ir tieši saistītas ar galveno prasību.
   5.   EUFOR personālam nav pienākuma sniegt liecības.
   6.   EUFOR personāla locekļiem nevar piemērot nekādus izpildes pasākumus, izņemot gadījumus, ja pret viņiem sākta civillieta, kas nav saistīta ar viņu dienesta pienākumiem. EUFOR personāla locekļu īpašumu, par ko ES spēku komandieris apliecina, ka tas ir vajadzīgs šā personāla locekļa dienesta pienākumu izpildei, nevar arestēt, izpildot tiesas nolēmumu. Uz EUFOR personāla locekļiem civilā tiesvedībā neattiecas ne personas brīvības ierobežojumi, ne citi piespiedu pasākumi.
   7.   EUFOR personāla locekļu imunitāte attiecībā uz uzņēmējvalsts jurisdikciju viņus neatbrīvo no attiecīgo nosūtītājvalstu jurisdikcijas.
   8.   Attiecībā uz pakalpojumiem, kas sniegti EUFOR, EUFOR personāls ir atbrīvots no sociālā nodrošinājuma noteikumiem, kas varētu būt spēkā uzņēmējvalstī.
   9.   EUFOR personāls uzņēmējvalstī ir atbrīvots no jebkuriem nodokļiem attiecībā uz EUFOR vai nosūtītājvalstu maksātu algu un atalgojumu, kā arī ienākumiem, ko gūst ārpus uzņēmējvalsts.
   10.   Uzņēmējvalsts saskaņā ar tiesību aktiem, ko tā var pieņemt, ļauj EUFOR personālam ievest preces personiskām vajadzībām un atbrīvo tās no visām muitas nodevām, nodokļiem un līdzīgiem maksājumiem, kas nav maksa par glabāšanu, transportu un līdzīgiem pakalpojumiem.

      EUFOR personāla locekļu personiskā bagāža ir atbrīvota no pārbaudēm, ja vien nav nopietnu iemeslu uzskatīt, ka tajā ir priekšmeti, kas nav domāti EUFOR personāla locekļa personiskai lietošanai, vai priekšmeti, kuru imports vai eksports uzņēmējvalstī ir aizliegts ar tiesību aktiem vai uz kuriem attiecas uzņēmējvalsts karantīnas noteikumi. Minētajos gadījumos pārbaudes izdara vienīgi attiecīgā EUFOR personāla locekļa vai EUFOR pilnvarota pārstāvja klātbūtnē.
   7. pants
   Vietējais personāls
   Vietējam personālam ir vienīgi tādas privilēģijas un imunitātes, ko atzīst uzņēmējvalsts. Tomēr uzņēmējvalsts savu jurisdikciju attiecībā uz šādu personālu īsteno tā, lai lieki netraucētu operācijas funkciju īstenošanu.
   8. pants
   Krimināltiesiskā jurisdikcija
   Kompetentas nosūtītājvalsts iestādes ir tiesīgas uzņēmējvalsts teritorijā īstenot jebkādu krimināltiesisko un disciplināro jurisdikciju, kas tām noteiktas ar nosūtītājvalsts tiesību aktiem, attiecībā uz visiem EUFOR personāla locekļiem, uz kuriem attiecas minētie tiesību akti.
   9. pants
   Formastērps un ieroči
   1.   Formastērpa valkāšanu reglamentē ES spēku komandiera pieņemti noteikumi.
   2.   EUFOR militārā personāla locekļi drīkst nēsāt ieročus un munīciju, ja saskaņā ar pavēlēm ir pilnvaroti to darīt.
   10. pants
   Uzņēmējvalsts sniegts atbalsts un līgumu slēgšana
   1.   Uzņēmējvalsts pēc attiecīga lūguma piekrīt palīdzēt EUFOR atrast piemērotus objektus.
   2.   Uzņēmējvalsts atbilstīgi tās iespējām bez maksas nodod EUFOR rīcībā objektus, kas ir tās īpašumā, ja šos objektus lūdz EUFOR administratīvo un operatīvo darbību vajadzībām.
   3.   Savu līdzekļu un iespēju robežās uzņēmējvalsts palīdz un atbalsta operācijas sagatavošanu, izvēršanu, veikšanu, un sniedz tai palīdzību.
   4.   Tiesību aktus, kas attiecas uz līgumiem, ko EUFOR noslēdz uzņēmējvalstī, nosaka attiecīgajos līgumos.
   5.   Līgumā var paredzēt, ka 15. panta 3. un 4. punktā paredzētā domstarpību izšķiršanas procedūra attiecas uz domstarpībām, kas rodas saistībā ar attiecīgo līgumu.
   11. pants
   Izmaiņas objektos
   1.   EUFOR ir pilnvarots operatīvām vajadzībām būvēt objektus vai izdarīt tajos izmaiņas.
   2.   Uzņēmējvalsts EUFOR nelūdz nekādu kompensāciju par šādām būvēm vai izmaiņām.
   12. pants
   Mirušie EUFOR personāla locekļi
   1.   ES spēku komandieris ir tiesīgs uzņemties atbildību par ikviena miruša EUFOR personāla locekļa un viņa personiskā īpašuma repatriāciju un šajā nolūkā veikt atbilstīgus pasākumus.
   2.   Mirušiem EUFOR locekļiem neveic sekciju bez attiecīgas valsts piekrišanas un bez EUFOR un/vai attiecīgās valsts pārstāvja klātbūtnes.
   3.   Uzņēmējvalsts un EUFOR sadarbojas, cik pilnīgi vien iespējams, lai pēc iespējas drīz repatriētu mirušus EUFOR locekļus.
   13. pants
   EUFOR drošība un militāra policija
   1.   EUFOR ir tiesīgs veikt vajadzīgos pasākumus, lai nodrošinātu savu objektu aizsardzību pret jebkādu uzbrukumu un ārēju iejaukšanos, tostarp to objektu aizsardzību, kurus izmanto mācībām.
   2.   ES spēku komandieris var izveidot militāras policijas vienību, lai uzturētu kārtību EUFOR objektos.
   3.   Militārās policijas vienība saziņā un sadarbībā ar uzņēmējvalsts militāro policiju vai policiju var ārpus šiem objektiem veikt darbības, nodrošinot kārtību un EUFOR personāla locekļu disciplīnu.
   14. pants
   Saziņa
   1.   EUFOR var uzstādīt un izmantot radioraidītājus un radiouztvērējus, kā arī satelītsistēmas. Tas sadarbojas ar kompetentām uzņēmējvalsts iestādēm, lai izvairītos no konfliktiem, izmantojot attiecīgas frekvences. Uzņēmējvalsts bez maksas piešķir piekļuvi radiofrekvenču diapazonam.
   2.   EUFOR ir tiesības uz neierobežotu saziņu, izmantojot radio (arī satelītradio, pārvietojamu vai pārnēsājamu radio), telefonu, telegrāfu, faksimilaparātu un citus līdzekļus, kā arī tiesības uzstādīt iekārtas, kas ir vajadzīgas, lai nodrošinātu saziņu EUFOR objektos un starp objektiem, tostarp tiesības ievilkt kabeļus un pazemes līnijas operācijas vajadzībām.
   3.   EUFOR savos objektos var veikt vajadzīgos pasākumus, lai pārsūtītu pastu, kas adresēts EUFOR vai tā personālam un/vai ko sūta EUFOR vai tā personāls.
   15. pants
   Prasības nāves, ievainojuma, bojājuma vai zaudējuma gadījumā
   1.   EUFOR un EUFOR personāls nav atbildīgs par nekādiem civiliedzīvotāju īpašuma vai valsts īpašuma bojājumiem vai zaudējumiem, kas ir saistīti ar darbībām EUFOR aizsardzībai.
   2.   Lai panāktu izlīgumu, prasības par civiliedzīvotāju īpašuma vai valsts īpašuma bojājumiem vai zaudējumiem, kas nav minētas 1. punktā, kā arī prasības, ko ceļ personu nāves vai ievainojumu, kā arī EUFOR īpašuma bojājumu vai zaudējumu gadījumā, ar kompetentu uzņēmējvalsts iestāžu starpniecību pārsūta uz EUFOR, ja ir runa par uzņēmējvalsts juridisku un fizisku personu celtām prasībām, vai kompetentām uzņēmējvalsts iestādēm, ja ir runa par EUFOR celtām prasībām.
   3.   Ja izlīgumu nevar panākt, prasību nosūta prasību komisijai, kurā ir vienāds skaits EUFOR un uzņēmējvalsts pārstāvju. Prasības nokārto, panākot vienošanos.
   4.   Ja izlīgumu nevar panākt prasību komisijā, tad prasību:

               a)

               līdz EUR 40 000, ieskaitot, uzņēmējvalsts un ES pārstāvji atrisina ar diplomātiskiem līdzekļiem;

               b)

               kas pārsniedz a) apakšpunktā noteikto summu, nodod izskatīšanai šķīrējtiesai, kuras lēmums ir saistošs.

         5.   Šķīrējtiesas sastāvā ir trīs šķīrējtiesneši; vienu šķīrējtiesnesi ieceļ uzņēmējvalsts, vienu šķīrējtiesnesi ieceļ EUFOR un vienu šķīrējtiesnesi kopīgi ieceļ uzņēmējvalsts un EUFOR. Ja viena puse divos mēnešos neieceļ šķīrējtiesnesi vai uzņēmējvalsts un EUFOR nevar vienoties par trešā šķīrējtiesneša iecelšanu, attiecīgo šķīrējtiesnesi ieceļ Eiropas Kopienu Tiesas priekšsēdētājs.
   6.   EUFOR un uzņēmējvalsts pārvaldes iestādes vienojas par vajadzīgajiem administratīvajiem pasākumiem, lai noteiktu prasību komisijas un šķīrējtiesas kompetenci, šajās struktūrās piemērojamās procedūras un nosacījumus prasību iesniegšanai.
   16. pants
   Koordinācija un domstarpības
   1.   Visus jautājumus saistībā ar šā nolīguma piemērošanu kopīgi izskata EUFOR pārstāvji un kompetentas uzņēmējvalsts iestādes.
   2.   Ja nav panākta vienošanās, domstarpības par šā līguma interpretāciju vai piemērošanu uzņēmējvalsts un ES pārstāvji izšķir vienīgi ar diplomātiskiem līdzekļiem.
   17. pants
   Citi noteikumi
   1.   Ja šajā nolīgumā ir atsauces uz EUFOR un tā personāla privilēģijām, imunitātēm un tiesībām, uzņēmējvalsts valdība ir atbildīga par to īstenošanu un par to, lai attiecīgas uzņēmējvalsts vietējo pašvaldību iestādes tās ievērotu.
   2.   Nekas šajā nolīgumā nav paredzēts, lai atkāptos no jebkādām tiesībām, ko saskaņā ar citiem nolīgumiem var attiecināt uz ES dalībvalsti vai jebkuru citu valsti, kura saskaņā ar citiem nolīgumiem dod EUFOR ieguldījumu, un nevar tikt interpretēts kā atkāpe no tām.
   18. pants
   Īstenošanas noteikumi
   Šā nolīguma piemērošanas nolūkā par operatīviem, administratīviem un tehniskiem jautājumiem ES spēku komandieris ar uzņēmējvalsts administratīvām iestādēm var slēgt īpašus nolīgumus.
   19. pants
   Stāšanās spēkā un izbeigšanās
   1.   Šis nolīgums stājas spēkā tā parakstīšanas dienā un paliek spēkā līdz dienai, kad tiek izvests pēdējais EUFOR elements un izceļo pēdējais EUFOR personāla loceklis, ko EUFOR dara zināmu.
   2.   Neskarot 1. punktu, 4. panta 8. punktu, 5. panta 1. līdz 3. punktu 6. un 7. punktu, 6. panta 1., 3., 4., 6., 8. līdz 10. punktu, 10. panta 2. punktu, 11. pantu un 15. pantu piemēro no dienas, kad izvietots pirmais EUFOR personāla loceklis, ja šī diena ir pirms šā nolīgums spēkā stāšanās dienas.
   3.   Šo nolīgumu puses var grozīt, rakstiski vienojoties.
   4.   Šā nolīguma izbeigšanās neietekmē tiesības vai pienākumus, kas radušies, īstenojot šo nolīgumu pirms tā izbeigšanās.

      Librevillē, 2006. gada 16. jūnijā četros oriģinālekspemlāros franču valodā.

            Eiropas Savienības vārdā

            Uzņēmējvalsts vārdā

      (1)  OV L 116, 29.4.2006., 98. lpp.


title: Eiropas Parlamenta un Padomes Lēmums Nr. 1150/2007/EK ( 2007. gada 25. septembris ), ar ko laikposmam no 2007. gada līdz 2013. gadam kā daļu no vispārējās programmas Pamattiesības un tiesiskums izveido īpašu programmu Narkomānijas novēršana un informēšana par narkomāniju

text:
               3.10.2007

               LV

               Eiropas Savienības Oficiālais Vēstnesis

               L 257/23

      EIROPAS PARLAMENTA UN PADOMES LĒMUMS Nr. 1150/2007/EK
   (2007. gada 25. septembris),
   ar ko laikposmam no 2007. gada līdz 2013. gadam kā daļu no vispārējās programmas “Pamattiesības un tiesiskums” izveido īpašu programmu “Narkomānijas novēršana un informēšana par narkomāniju”
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 152. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   ņemot vērā Reģionu komitejas atzinumu (2),
   saskaņā ar Līguma 251. pantā noteikto procedūru (3),
   tā kā:

               (1)

               Saskaņā ar Līgumu, nosakot un īstenojot visas Kopienas politikas jomas un darbības, būtu jānodrošina augsts cilvēku veselības aizsardzības līmenis. Ir vajadzīga Kopienas rīcība, lai dotu ieguldījumu augsta veselības aizsardzības līmeņa sasniegšanā.

               (2)

               Kopienas darbībām būtu jāpapildina valstu politikas jomas, kas vērstas uz sabiedrības veselības uzlabošanu, draudu avotu novēršanu cilvēku veselībai, kā arī to kaitējumu mazināšanu, ko veselībai nodara atkarība no narkotikām, tostarp informācija un novēršanas politika.

               (3)

               Ņemot vērā to, ka saskaņā ar pētījumu rezultātiem ar atkarību no narkotikām saistītā saslimstība un mirstība ietekmē lielu skaitu Eiropas pilsoņu, ar atkarību no narkotikām saistītais kaitējums veselībai ir būtiska sabiedrības veselības problēma.

               (4)

               Komisijas paziņojumā Padomei un Eiropas Parlamentam par ES Narkomānijas apkarošanas stratēģijas un Narkomānijas apkarošanas rīcības plāna (2000.–2004. gadam) galīgā izvērtējuma rezultātiem uzsvērta vajadzība ES narkomānijas apkarošanas politikas veidošanā pastāvīgi iesaistīt pilsonisko sabiedrību.

               (5)

               Eiropas Parlamenta un Padomes Lēmumā Nr. 1786/2002/EK (2002. gada 23. septembris) par Kopienas rīcības programmas pieņemšanu sabiedrības veselības aizsardzības jomā (2003–2008) (4) kā viens no svarīgajiem ar dzīvesveidu saistītajiem noteicošajiem faktoriem veselības jomā ir iekļauta stratēģija un pasākumu izstrāde attiecībā uz atkarību no narkotikām.

               (6)

               Ieteikumā 2003/488/EK (2003. gada 18. jūnijs) par to, kā novērst un samazināt kaitējumu, ko veselībai nodara atkarība no narkotikām (5), Padome ieteica dalībvalstīm noteikt atkarības no narkotikām novēršanu un ar to saistīto risku samazināšanu par sabiedrības veselības aizsardzības mērķi un attiecīgi izstrādāt un īstenot visaptverošas stratēģijas.

               (7)

               Eiropadome 2004. gada decembrī atbalstīja ES Narkomānijas apkarošanas stratēģiju 2005.–2012. gadam, kas aptver visus Eiropas Savienības pasākumus narkotiku jomā un nosprauž galvenos mērķus. Šie mērķi ietver augsta veselības aizsardzības, labklājības un sociālās kohēzijas līmeņa sasniegšanu, novēršot un samazinot narkotiku lietošanu, atkarību no narkotikām un ar narkotikām saistīto kaitējumu veselībai un sabiedrībai.

               (8)

               Padome pieņēma ES narkomānijas apkarošanas rīcības plānu (2005.–2008. gadam) (6) kā būtisku instrumentu, lai ES Narkomānijas apkarošanas stratēģiju 2005.–2012. gadam pārvērstu konkrētos pasākumos. Rīcības plāna galvenais mērķis ir ievērojami samazināt narkotiku lietošanas izplatību iedzīvotāju vidū un mazināt sociālo postu un kaitējumu veselībai, ko izraisa nelegālo narkotiku lietošana un tirdzniecība.

               (9)

               Ar šo direktīvu izveidotās īpašās programmas “Narkomānijas novēršana un informēšana par narkomāniju” (turpmāk – “Programma”) nolūks ir īstenot mērķus, kas noteikti ES Narkomānijas apkarošanas stratēģijā 2005.–2012. gadam un ES Narkomānijas apkarošanas rīcības plānos 2005.–2008. gadam un 2009.–2012. gadam, atbalstot projektus, kuru mērķis ir novērst narkotiku lietošanu, tostarp pievēršoties narkomānijas radītā kaitējuma mazināšanai un ārstēšanas metodēm, ņemot vērā jaunākos zinātnes atzinumus.

               (10)

               Ir svarīgi un nepieciešami atzīt smago tūlītējo un ilgtermiņa iespaidu, kāds narkotikām ir attiecībā uz veselību, psiholoģisko un sociālo attīstību, tostarp attiecīgo personu vienlīdzīgām iespējām, un uz personām, ģimenēm un kopienām, kā arī atzīt augsto sociālo un ekonomisko cenu, ko maksā sabiedrība kopumā.

               (11)

               Īpaša uzmanība būtu jāpievērš narkotiku lietošanas novēršanai jauniešu vidū, kas ir sabiedrības visneaizsargātākā daļa. Galvenā novēršanas problēma ir mudināt jauniešus piekopt veselīgu dzīvesveidu.

               (12)

               Kopiena var nodrošināt pievienoto vērtību darbībām, ko dalībvalstis veic novēršanas un informēšanas jomā, tostarp ārstēšanai un ar narkotikām saistīta kaitējuma mazināšanai, papildinot šīs darbības un veicinot sinerģijas.

               (13)

               Saskaņā ar Lēmuma 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (7) 7. panta 3. punktu Komisijai būtu jāinformē Eiropas Parlaments par komitejas procedūrām, kas attiecas uz šīs programmas īstenošanu. Jo īpaši Eiropas Parlamentam būtu jāsaņem gada programmas projekts, kad tas ir iesniegts vadības komitejai. Turklāt Eiropas Parlamentam būtu jāsaņem minētās komitejas balsošanas rezultāti un sanāksmju protokolu kopsavilkumi.

               (14)

               Būtu jānodrošina papildināmība ar Eiropas Narkotiku un narkomānijas uzraudzības centra (turpmāk – “Centrs”) tehniskajām zināšanām, izmantojot tā izstrādāto metodoloģiju un paraugpraksi, kā arī iesaistot to gada darba programmas sagatavošanā.

               (15)

               Ņemot vērā to, ka šā lēmuma mērķus nevar pietiekami labi sasniegt atsevišķās dalībvalstīs, jo ir nepieciešama informācijas apmaiņa Kopienas līmenī un labas prakses izplatīšana visā Kopienā, un to, ka saistībā ar nepieciešamību pēc koordinētas un daudznozaru pieejas un saistībā ar programmas mērogu un ietekmi minētos mērķus var labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā lēmumā paredz vienīgi tos pasākumus, kas ir vajadzīgi minēto mērķu sasniegšanai.

               (16)

               Paturot prātā Kopienas finansējuma redzamības nozīmīgumu, Komisijai būtu jāsniedz norādes, lai nodrošinātu to, ka katra iestāde, nevalstiska organizācija, starptautiska organizācija vai cita iestāde, kas saņem dotācijas no programmas, pienācīgi apzinās saņemto atbalstu.

               (17)

               Ar šo lēmumu visam programmas laikam paredz finansējumu, kas budžeta lēmējinstitūcijai ikgadējās budžeta procedūras laikā ir galvenā atsauce, kā paredzēts 37. punktā Eiropas Parlamenta, Padomes un Komisijas Iestāžu nolīgumā (2006. gada 17. maijs) par budžeta disciplīnu un pareizu finanšu pārvaldību (8).

               (18)

               Padomes Regula (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (9) (turpmāk – “Finanšu regula”), un Komisijas Regula (EK, Euratom) Nr. 2342/2002 (2002. gada 23. decembris), ar kuru paredz īstenošanas kārtību Padomes Regulai (EK, Euratom) Nr. 1605/2002 (10), kas aizsargā Kopienas finanšu intereses, būtu jāpiemēro, ņemot vērā vienkāršības un konsekvences principus budžeta instrumentu izvēlē, to gadījumu skaita ierobežošanu, kuros Komisija ir tieši atbildīga par to īstenošanu un pārvaldību, un nepieciešamo samērīgumu starp resursu apjomu un administratīvo apgrūtinājumu, kas saistīts ar to izmantošanu.

               (19)

               Tāpat arī būtu jāveic attiecīgi pasākumi, lai novērstu pārkāpumus un krāpšanu, kā arī pasākumi, kas vajadzīgi, lai atgūtu zaudētos, kļūdaini izmaksātos vai nepareizi izmantotos līdzekļus, saskaņā ar Padomes Regulu (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību (11), Padomes Regulu (Euratom, EK) Nr. 2185/96 (1996. gada 11. novembris) par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām (12), un Eiropas Parlamenta un Padomes Regulu (EK) Nr. 1073/1999 (1999. gada 25. maijs) par izmeklēšanu, ko veic Eiropas Birojs krāpšanas apkarošanai (OLAF) (13).

               (20)

               Saskaņā ar Finanšu regulu ir jābūt pamataktam, kas attiektos uz darbības subsīdijām.

               (21)

               Šā lēmuma īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK, nošķirot tos pasākumus, uz kuriem attiecas vadības procedūra, no tiem, uz kuriem attiecas konsultēšanās procedūra, noteiktos gadījumos un efektivitātes stiprināšanas nolūkā konsultēšanās procedūru uzskatot par atbilstošāku.

               (22)

               Lai nodrošinātu programmas efektīvu un savlaicīgu īstenošanu, šis lēmums būtu jāpiemēro no 2007. gada 1. janvāra,

         IR PIEŅĒMUŠI ŠO LĒMUMU.
   1. pants
   Programmas izveidošana un darbības joma
   1.   Ar šo lēmumu izveido īpašo programmu “Narkomānijas novēršana un informēšana par narkomāniju” (turpmāk – “programma”) kā daļu no vispārējās programmas “Pamattiesības un tiesiskums”, lai veicinātu augsta sabiedrības veselības aizsardzības līmeņa nodrošināšanu un mazinātu narkotiku nodarīto kaitējumu veselībai.
   2.   Programma attiecas uz laikposmu no 2007. gada 1. janvāra līdz 2013. gada 31. decembrim.
   2. pants
   Vispārējie mērķi
   Programmai ir šādi vispārējie mērķi:

               a)

               novērst un samazināt narkotiku lietošanu, atkarību no narkotikām un ar narkotikām saistīto kaitējumu;

               b)

               palīdzēt uzlabot informāciju par narkotiku lietošanu; un

               c)

               atbalstīt ES Narkomānijas apkarošanas stratēģijas īstenošanu.

         3. pants
   Īpašie mērķi
   Programmai ir šādi īpašie mērķi:

               a)

               veicināt starpvalstu darbības, lai:

                           i)

                           izveidotu daudznozaru tīklus;

                           ii)

                           nodrošinātu zināšanu bāzes paplašināšanos, informācijas apmaiņu un labas prakses apzināšanu un izplatīšanu, tostarp izmantojot apmācības, mācību vizītes un darbinieku apmaiņu;

                           iii)

                           palielinātu informētību par veselības un sociālajām problēmām, ko izraisa narkotiku lietošana, un veicinātu atklātu dialogu, lai veicinātu labāku izpratni par narkomānijas problēmu;

                           iv)

                           atbalstītu pasākumus, kuru mērķis ir novērst narkotiku lietošanu, tostarp pievēršoties narkotiku radītā kaitējuma mazināšanai un ārstēšanas metodēm, ņemot vērā jaunākos zinātnes atzinumus;

               b)

               iesaistīt pilsonisko sabiedrību ES Narkomānijas apkarošanas stratēģijas un ES rīcības plānu īstenošanā un attīstībā; un

               c)

               uzraudzīt, īstenot un izvērtēt to īpašo darbību īstenošanu, ko veic saskaņā ar Narkomānijas apkarošanas rīcības plāniem laikposmiem no 2005. līdz 2008. gadam un no 2009. līdz 2012. gadam. Eiropas Parlaments ir iesaistīts izvērtēšanas procesā, piedaloties Komisijas izvērtēšanas vadības grupā.

         4. pants
   Darbības
   Lai īstenotu 2. un 3. pantā noteiktos vispārējos un īpašos mērķus, saskaņā ar 9. panta 2. punktā minētajā gada darba programmā izklāstītajiem nosacījumiem programma atbalsta šādu veidu darbības:

               a)

               īpašas Komisijas veiktas darbības, piemēram, pētījumus, aptaujas un pārskatus, rādītāju un kopīgu metodiku izstrādi, datu un statistikas apkopošanu, apstrādi un izplatīšanu, seminārus, konferences un ekspertu sanāksmes, sabiedrisko kampaņu un pasākumu organizēšanu, interneta vietņu izstrādi un uzturēšanu, informatīvo materiālu sagatavošanu un izplatīšanu, valstu ekspertu tīklu atbalstīšanu un pārvaldību, analītiskos, uzraudzības un vērtēšanas pasākumus;

               b)

               īpašus Kopienas nozīmes starpvalstu projektus, ko iesniegušas vismaz divas dalībvalstis vai vismaz viena dalībvalsts un viena cita valsts, kura var būt vai nu valsts, kas pievienojas, vai kandidātvalsts, saskaņā ar gada darba programmā paredzētajiem nosacījumiem; vai

               c)

               nevalstisko organizāciju vai citu struktūru pasākumus, ar kuriem tiek īstenots kāds vispārējas Eiropas nozīmes mērķis attiecībā uz programmas vispārējiem mērķiem saskaņā ar gada darba programmā paredzētajiem nosacījumiem.

         5. pants
   Dalība
   Programmas darbībās var piedalīties šādas valstis:

               a)

               EBTA valstis, kas ir EEZ līguma puses, saskaņā ar minētā līguma noteikumiem; un

               b)

               kandidātvalstis un Rietumbalkānu valstis, kuras iesaistītas stabilizācijas un asociācijas procesā saskaņā ar nosacījumiem, kas paredzēti asociācijas nolīgumos vai to papildprotokolos, kuri attiecas uz dalību Kopienas programmās un ir noslēgti vai tiks noslēgti ar šīm valstīm.

         Projektos var iesaistīt kandidātvalstis, kas nepiedalās programmā, ja tas palīdzētu tām sagatavoties pievienoties, vai citas trešās valstis vai starptautiskas organizācijas, kas nepiedalās programmā, ja tas atbilst projektu mērķiem.
   6. pants
   Mērķgrupas
   1.   Programma paredzēta visām grupām, kas tieši vai netieši saistītas ar narkomānijas problēmām.
   2.   Attiecībā uz narkotikām jaunieši, sievietes, neaizsargātās grupas un personas, kas dzīvo sociāli nelabvēlīgos apvidos, ir riska grupas, un tās nosaka par mērķgrupām. Citas mērķgrupas ietver skolotājus un izglītības darbiniekus, vecākus, sociālos darbiniekus, vietējās un valsts iestādes, medicīnas darbiniekus un medicīnas palīgdarbiniekus, tiesu iestāžu darbiniekus, tiesībaizsardzības un labošanas iestādes, nevalstiskās organizācijas, arodbiedrības un reliģiskās kopienas.
   7. pants
   Piekļuve programmai
   Šajā programmā var piedalīties sabiedriskas un privātas organizācijas un iestādes (attiecīgā līmeņa vietējās iestādes, universitāšu fakultātes un pētniecības centri), kas darbojas narkomānijas novēršanas un informēšanas par narkomāniju jomā, tostarp ar narkotikām saistīta kaitējuma mazināšanā un ārstēšanā.
   Struktūrām un organizācijām, kas paredzētas peļņas gūšanai, programmas dotācijas ir pieejamas tikai saistībā ar bezpeļņas organizācijām vai valsts organizācijām.
   8. pants
   Intervences veidi
   1.   Kopienas finansējumam var būt kāda no šīm juridiskajām formām:

               a)

               dotācijas; vai

               b)

               publiskā iepirkuma līgumi.

         2.   Kopienas dotācijas piešķir, pamatojoties uz uzaicinājumiem iesniegt pieteikumus, izņemot attiecīgi pamatotus izņēmuma gadījumus, kā paredzēts Finanšu regulā, un dotācijas izmaksā kā darbības dotācijas vai dotācijas pasākumiem.
   Gada darba programmā paredz obligāto gada izdevumu likmi, ko piemēro dotācijām, un līdzfinansējuma maksimālo likmi.
   3.   Turklāt ir paredzēti izdevumi papildu pasākumiem, izmantojot publiskā iepirkuma līgumus, kuru gadījumā par pakalpojumiem un precēm maksā no Kopienas finansējuma. Tas ietver, inter alia, izdevumus, kas saistīti ar informāciju un informēšanu par projektiem, politiku, programmām un tiesību aktiem, kā arī par to sagatavošanu, īstenošanu, uzraudzību, kontroli un izvērtēšanu.
   9. pants
   Īstenošanas pasākumi
   1.   Kopienas finansiālo atbalstu Komisija īsteno saskaņā ar Finanšu regulu.
   2.   Lai īstenotu programmu, Komisija, ievērojot 2. pantā noteiktos vispārējos mērķus, pieņem gada darba programmu, ņemot vērā Centra tehniskās zināšanas. Šajā programmā nosaka īpašos mērķus, tematiskās prioritātes, 8. pantā minēto papildu pasākumu aprakstu un vajadzības gadījumā – citu darbību sarakstu.
   Pirmo gada darba programmu pieņem līdz 2008. gada 23. janvārim.
   3.   Gada darba programmu pieņem saskaņā ar 10. panta 3. punktā minēto pārvaldības procedūru.
   4.   Izvērtēšanas un piešķiršanas procedūrās, kas attiecas uz dotācijām pasākumiem, inter alia, ņem vērā šādus kritērijus:

               a)

               ierosinātās darbības atbilstība gada darba programmai, 2. un 3. pantā paredzētajiem mērķiem un 4. pantā paredzētajiem darbību veidiem;

               b)

               ierosinātās darbības kvalitāte, ņemot vērā koncepciju, organizāciju, izklāstu un paredzētos rezultātus;

               c)

               pieprasītā Kopienas finansējuma apjoms un tā atbilstība attiecībā uz paredzētajiem rezultātiem; un

               d)

               paredzēto rezultātu ietekme uz 2. un 3. pantā paredzētajiem mērķiem un uz 4. pantā minētajām darbībām.

         5.   Šā lēmuma 4. panta c) punktā minēto darbības dotāciju pieteikumus vērtē, ņemot vērā šādus aspektus:

               a)

               atbilstība programmas mērķiem;

               b)

               plānoto darbību kvalitāte;

               c)

               šo darbību iespējamā sviras ietekme uz sabiedrību;

               d)

               īstenoto darbību ģeogrāfiskā un sociālā ietekme;

               e)

               pilsoņu iesaiste attiecīgo struktūru organizācijā;

               f)

               ierosinātās darbības izmaksu un ieguvumu attiecība.

         6.   Lēmumus, kas saistīti ar 4. panta a) punktā minētajām ierosinātajām darbībām, pieņem Komisija saskaņā ar 10. panta 3. punktā minēto vadības procedūru. Lēmumus, kas saistīti ar 4. panta b) un c) punktā minētajiem projektiem un darbībām, pieņem Komisija saskaņā ar 10. panta 2. punktā minēto konsultāciju procedūru.
   Lēmumus par pieteikumiem dotācijām, kas attiecas uz struktūrām un organizācijām, kuras paredzētas peļņas gūšanai, pieņem Komisija saskaņā ar 10. panta 3. punktā minēto vadības procedūru.
   10. pants
   Komiteja
   1.   Komisijai palīdz komiteja.
   2.   Ja ir atsauce uz šo punktu, piemēro Lēmuma 1999/468/EK 3. un 7. pantu, ņemot vērā tā 8. pantu.
   3.   Ja ir atsauce uz šo punktu, piemēro Lēmuma 1999/468/EK 4. un 7. pantu, ņemot vērā tā 8. pantu.
   Lēmuma 1999/468/EK 4. panta 3. punktā paredzētais termiņš ir trīs mēneši.
   11. pants
   Papildināmība
   1.   Tiek veicināta sinerģija un papildināmība ar citiem Kopienas instrumentiem, jo īpaši ar vispārējo programmu “Drošība un brīvību garantēšana”, 7. pētniecības un izstrādes pamatprogrammu un Kopienas Sabiedrības veselības aizsardzības programmu. Tiek nodrošināta papildināmība ar Centra izstrādāto metodoloģiju un paraugpraksi, jo īpaši attiecībā uz informācijas par narkotikām statistikas aspektiem.
   2.   Programmai var būt kopīgi līdzekļi ar citiem Kopienas instrumentiem, jo īpaši ar vispārējām programmām “Drošība un brīvību garantēšana”, “Solidaritāte un migrācijas plūsmu pārvaldība” un 7. pētniecības un izstrādes pamatprogrammu, lai īstenotu darbības, kas atbilst visu programmu mērķiem.
   3.   Saskaņā ar šo lēmumu finansētās darbības nesaņem finansiālo atbalstu no citiem Kopienas finanšu instrumentiem tam pašam mērķim. Komisija prasa, lai programmas atbalsta saņēmēji sniedz Komisijai informāciju par finansējumu, ko tie saņēmuši no Kopienas budžeta un no citiem avotiem, kā arī informāciju par jau iesniegtajiem finansējuma pieteikumiem.
   12. pants
   Budžeta līdzekļi
   1.   Šā lēmuma īstenošanai paredzētais finansējums laikposmam no 2007. gada 1. janvāra līdz 2013. gada 31. decembrim ir EUR 21 350 000.
   2.   Budžeta līdzekļus, kas piešķirti šajā programmā paredzēto pasākumu īstenošanai, iekļauj Eiropas Savienības vispārējā budžeta gada apropriācijās. Budžeta lēmējinstitūcija apstiprina pieejamās gada apropriācijas, ievērojot finanšu shēmu.
   13. pants
   Uzraudzība
   1.   Komisija nodrošina to, ka par jebkuru programmas finansēto darbību atbalsta saņēmējs sniedz tehniskos un finanšu ziņojumus par darba gaitu, un to, ka trīs mēnešos pēc darbības pabeigšanas tiek iesniegts noslēguma ziņojums. Komisija nosaka ziņojumu formu un saturu.
   2.   Komisija nodrošina, ka līgumos un nolīgumos, kas izriet no programmas īstenošanas, jo īpaši ir paredzēta iespēja Komisijai (vai jebkuram tās pilnvarotam pārstāvim) veikt pārraudzību un finanšu kontroli, vajadzības gadījumā veicot pārbaudes uz vietas, tostarp izlases kārtībā veiktas pārbaudes, un Revīzijas palātas veiktas revīzijas.
   3.   Komisija prasa, lai attiecībā uz jebkuru darbību finansiālā atbalsta saņēmējs piecus gadus pēc pēdējā maksājuma glabā Komisijai pieejamus visus dokumentus, kas attiecas uz šīs darbības izdevumiem.
   4.   Pamatojoties uz rezultātiem, kas izriet no 1. un 2. punktā minētajiem ziņojumiem un pārbaudēm uz vietas, Komisija vajadzības gadījumā koriģē sākotnēji apstiprināto finansiālā atbalsta apjomu vai piešķiršanas nosacījumus un maksājumu grafiku.
   5.   Komisija veic jebkādus citus vajadzīgos pasākumus, lai pārbaudītu, vai finansētās darbības veic pareizi un atbilstīgi šim lēmumam un Finanšu regulai.
   14. pants
   Kopienas finanšu interešu aizsardzība
   1.   Komisija nodrošina, ka, īstenojot saskaņā ar šo lēmumu finansētas darbības, tiek aizsargātas Kopienas finansiālās intereses, piemērojot aizsargpasākumus pret krāpšanu, korupciju un jebkādām citām prettiesiskām darbībām, veicot efektīvas pārbaudes un atgūstot nepareizi izmaksātās summas, kā arī, ja ir atklātas neatbilstības, piemērojot iedarbīgus, samērīgus un preventīvus sodus saskaņā ar Regulām (EK, Euratom) Nr. 2988/95, (Euratom, EK) Nr. 2185/96 un (EK) Nr. 1073/1999.
   2.   Attiecībā uz Kopienas darbībām, kas tiek finansētas saskaņā ar šo lēmumu, Regulas (EK, Euratom) Nr. 2988/95 un (Euratom, EK) Nr. 2185/96 piemēro jebkādam Kopienas tiesību normu pārkāpumam, tostarp ar programmu saistītu līgumsaistību pārkāpumam, kas radies, saimnieciskās darbības subjektam veicot kādu darbību vai bezdarbību, kura kaitējusi vai būtu kaitējusi Eiropas Savienības vispārējam budžetam vai Kopienu pārvaldītajiem budžetiem, radot nepamatotus izdevumus.
   3.   Ja Komisija atklāj neatbilstības, tostarp šā lēmuma vai atsevišķa lēmuma vai līguma, vai vienošanās, pamatojoties uz kuru piešķirts attiecīgais finansiālais atbalsts, noteikumu neievērošanu, vai ja atklājas, ka, nelūdzot Komisijas piekrišanu, darbībā ir ieviestas izmaiņas, kas ir pretrunā projekta būtībai vai īstenošanas nosacījumiem, Komisija samazina, aptur vai atgūst attiecīgajai darbībai piešķirto finansiālā atbalsta apjomu.
   4.   Ja nav ievēroti termiņi vai ja darbības īstenošanā sasniegtais attaisno tikai daļu piešķirtā finansiālā atbalsta, Komisija prasa, lai atbalsta saņēmējs noteiktā laikā sniedz paskaidrojumus. Ja saņēmējs nesniedz apmierinošu atbildi, Komisija var atcelt atlikušo finansiālo atbalstu un prasīt atmaksāt jau izmaksātās summas.
   5.   Komisija nodrošina, ka jebkādas nepareizi izmaksātas summas atmaksā Komisijai. Summām, kas nav atmaksātas laikā, piemēro procentu likmi saskaņā ar Finanšu regulā paredzētajiem nosacījumiem.
   15. pants
   Izvērtēšana
   1.   Programmu regulāri uzrauga, lai sekotu pasākumu īstenošanai saskaņā ar programmu.
   2.   Komisija nodrošina regulāru, neatkarīgu, ārēju programmas izvērtēšanu.
   3.   Komisija sniedz Eiropas Parlamentam un Padomei:

               a)

               gadskārtēju pārskatu par programmas īstenošanu;

               b)

               vēlākais 2011. gada 31. martā – starpposma izvērtējuma ziņojumu par šīs programmas īstenošanas rezultātiem un īstenošanas kvalitatīvajiem un kvantitatīvajiem aspektiem;

               c)

               vēlākais 2012. gada 30. augustā – paziņojumu par programmas turpināšanu; un

               d)

               vēlākais 2014. gada 31. decembrī – ex post izvērtēšanas ziņojumu.

         16. pants
   Projektu publicēšana
   Katru gadu Komisija publicē sarakstu ar projektiem, ko finansē saskaņā ar šo programmu kopā ar īsu katra projekta aprakstu.
   17. pants
   Finansējuma redzamība
   Komisija nosaka pamatnostādnes, lai nodrošinātu saskaņā ar šo lēmumu piešķirtā finansējuma redzamību.
   18. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2007. gada 1. janvāra, izņemot 9. panta 2. un 3. punktu un 10. panta 3. punktu, ko piemēro no šā lēmuma spēkā stāšanās dienas.

      Strasbūrā, 2007. gada 25. septembrī

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         M. LOBO ANTUNES

      (1)  OV C 69, 21.3.2006., 1. lpp.

      (2)  OV C 192, 16.8.2006., 25. lpp.

      (3)  Eiropas Parlamenta 2006. gada 14. decembra Atzinums (Oficiālajā Vēstnesī vēl nav publicēts), Padomes 2007. gada 23. jūlija Kopējā nostāja (Oficiālajā Vēstnesī vēl nav publicēta) un Eiropas Parlamenta 2007. gada 6. septembra nostāja (Oficiālajā Vēstnesī vēl nav publicēta).

      (4)  OV L 271, 9.10.2002., 1. lpp. Lēmumā grozījumi izdarīti ar Lēmumu Nr. 786/2004/EK (OV L 138, 30.4.2004., 7. lpp.).

      (5)  OV L 165, 3.7.2003., 31. lpp.

      (6)  OV C 168, 8.7.2005., 1. lpp.

      (7)  OV L 184, 17.7.1999., 23. lpp. Lēmumā jaunākie grozījumi izdarīti ar Lēmumu 2006/512/EK (OV L 200, 22.7.2006., 11. lpp.).

      (8)  OV C 139, 14.6.2006., 1. lpp.

      (9)  OV L 248, 16.9.2002., 1. lpp. Regulā jaunākie grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (10)  OV L 357, 31.12.2002., 1. lpp. Regulā jaunākie grozījumi izdarīti ar Regulu (EK, Euratom) Nr. 478/2007 (OV L 111, 28.4.2007., 13. lpp.).

      (11)  OV L 312, 23.12.1995., 1. lpp.

      (12)  OV L 292, 15.11.1996., 2. lpp.

      (13)  OV L 136, 31.5.1999., 1. lpp.


title: Padomes lēmums (2003. gada 13. maijs) par nolīguma parakstīšanu starp Eiropas Kopienu un Izraēlas Valsti par sadarbību zinātnes un tehnikas jomā

text:
Svarīgs juridisks paziņojums

|

32003D0457

Oficiālais Vēstnesis L 154 , 21/06/2003 Lpp. 0079 - 0079

		Padomes Lēmums(2003. gada 13. maijs)par nolīguma parakstīšanu starp Eiropas Kopienu un Izraēlas Valsti par sadarbību zinātnes un tehnikas jomā(2003/457/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 170. pantu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) Ar 1999. gada 22. februāra Lēmumu 1999/224/EK [1] Padome noslēdza Nolīgumu par sadarbību zinātnes un tehnikas jomā, kas stājās spēkā 1999. gada 8. martā; Nolīgums saista Izraēlas Valsti ar visiem Eiropas Kopienas pētniecības, tehnoloģijas attīstības un demonstrējumu jomas piektās pamatprogrammas īpašo programmu pasākumiem.(2) Nolīguma 12. panta 4. punkts paredz: "ja Kopiena pieņem jaunu daudzgadu pētniecības un attīstības jomas pamatprogrammu, par šo Nolīgumu var rīkot atkārtotas sarunas vai to var atjaunot saskaņā ar nosacījumiem, par ko panākta savstarpēja vienošanās".(3) 2002. gada 5. novembrī Padome atļāva uzsākt sarunas, lai atjaunotu pašlaik spēkā esošo Nolīgumu, un arī paredzēja sarunas par atjaunotā Nolīguma pagaidu piemērošanu. Šī pagaidu piemērošana ļautu Izraēlas uzņēmumiem piedalīties pirmajos uzaicinājumos iesniegt priekšlikumus saistībā ar sesto pamatprogrammu.(4) Sarunas noslēdzās ar nolīguma projektu, ko abu pušu pilnvarotie pārstāvji parafēja 2002. gada 17. decembrī.(5) 2002. gada 17. decembrī noslēgto Nolīgumu var noslēgt vēlāk, tādēļ tas jāparaksta un jāparedz tā pagaidu piemērošana no parakstīšanas brīža,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināta Nolīguma parakstīšana starp Eiropas Kopienu un Izraēlas Valsti par sadarbību zinātnes un tehnikas jomā atbilstoši Padomes lēmumam par minētā Nolīguma noslēgšanu.Nolīguma teksts ir pievienots šim lēmumam.2. pantsŅemot vērā Nolīguma noslēgšanu, Padomes priekšsēdētājs ar šo ir pilnvarots izraudzīt personu(-as), kam piešķir pilnvaras parakstīt Nolīgumu Kopienas vārdā.3. pantsPēc Nolīguma parakstīšanas to piemēro uz laiku.Briselē, 2003. gada 13. maijāPadomes vārdā —priekšsēdētājsA.-A. Tsochatzopoulos[1] OV L 83, 27.3.1999., 50. lpp.--------------------------------------------------


title: Eiropas Parlamenta Lēmums (ES, Euratom) 2015/1701 (2015. gada 29. aprīlis) par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/393

      EIROPAS PARLAMENTA LĒMUMS (ES, EURATOM) 2015/1701
      (2015. gada 29. aprīlis)
      par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā ITER un kodolsintēzes enerģētikas attīstības vajadzībām izveidotā Eiropas kopuzņēmuma 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par ITER un kodolsintēzes enerģētikas attīstības vajadzībām izveidotā Eiropas kopuzņēmuma 2013. finanšu gada pārskatiem un Kopuzņēmuma atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Kopuzņēmumam par 2013. finanšu gada budžeta izpildi (05306/2015 – C8-0049/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Eiropas Atomenerģijas kopienas dibināšanas līguma 106.a pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Padomes 2007. gada 27. marta Lēmumu 2007/198/Euratom, ar ko izveido Eiropas Kopuzņēmumu ITER un kodolsintēzes enerģētikas attīstības vajadzībām un piešķir tam priekšrocības (5), un jo īpaši tā 5. panta 3. punktu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7),

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu (A8-0108/2015),

         1.

            sniedz ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram apstiprinājumu par Kopuzņēmuma 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt ITER un kodolsintēzes enerģētikas attīstības vajadzībām izveidotā Eiropas kopuzņēmuma direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 452, 16.12.2014., 44. lpp.

         (2)  OV C 452, 16.12.2014., 45. lpp.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 90, 30.3.2007., 58. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: Padomes Lēmums (1977. gada 29. marts) par to, kā īstenot Lēmumu 77/270/Euratom, ar ko Komisiju pilnvaro piešķirt Euratom aizdevumus, lai veicinātu kodolelektrostaciju finansēšanu

text:
Svarīgs juridisks paziņojums

|

31977D0271

Oficiālais Vēstnesis L 088 , 06/04/1977 Lpp. 0011 - 0011 Speciālizdevums grieķu valodā Nodaļa 10 Sējums 1 Lpp. 0121  Speciālizdevums spāņu valodā: Nodaļa 12 Sējums 3 Lpp. 0026  Speciālizdevums portugāļu valodā Nodaļa 12 Sējums 3 Lpp. 0026  Speciālizdevums somu valodā: Nodaļa 10 Sējums 1 Lpp. 0013  Speciālizdevums zviedru valodā: Nodaļa 10 Sējums 1 Lpp. 0013

		Padomes Lēmums(1977. gada 29. marts)par to, kā īstenot Lēmumu 77/270/Euratom, ar ko Komisiju pilnvaro piešķirt Euratom aizdevumus, lai veicinātu kodolelektrostaciju finansēšanu(77/271/Euratom)EIROPAS KOPIENU PADOME,ņemot vērā Eiropas Atomenerģijas kopienas dibināšanas līgumu,ņemot vērā Padomes Lēmumu 77/270/Euratom (1977. gada 29. marts), ar ko Komisiju pilnvaro piešķirt Euratom aizdevumus, lai veicinātu kodolelektrostaciju finansēšanu [1], un jo īpaši tā 1. pantu,tā kā ir jānosaka, ka maksimālā summa aizņēmumu līgumiem, ko Komisija ir pilnvarota slēgt Eiropas Atomenerģijas kopienas vārdā, ir 500 miljoni Eiropas norēķinu vienību;tā kā Komisijai atbilstīgi jāinformē Padome, kad veikto darījumu kopvērtība sasniegusi 300 miljonus Eiropas norēķinu vienību, lai Padome, ņemot vērā gūto pieredzi, var lemt par jaunas summas noteikšanu,IR PIEŅĒMUSI ŠO LĒMUMU.Vienīgais pantsLīgumus par Lēmuma 77/270/Euratom 1. pantā paredzētajiem aizņēmumiem var slēgt par summām, kas kopā nepārsniedz 500 miljonus Eiropas norēķinu vienību; Eiropas norēķinu vienība ir definēta Lēmumā 75/250/EEK [2].Kad veikto darbību kopvērtība sasniedz 300 miljonus Eiropas norēķinu vienību, Komisija informē Padomi, kas iespējami īsā laikā ar vienprātīgu lēmumu lemj par jaunas summas noteikšanu.Briselē, 1977. gada 29. martāPadomes vārdā —priekšsēdētājsT. Benn[1] OV L 88, 6.4.1977., 9. lpp.[2] OV L 104, 24.4.1975., 35. lpp.--------------------------------------------------


title: Dalībvalstu valdību pārstāvju Lēmums (ES, Euratom) 2017/1543 (2017. gada 6. septembris), ar ko ieceļ amatā Vispārējās tiesas tiesnesi

text:
               14.9.2017

               LV

               Eiropas Savienības Oficiālais Vēstnesis

               L 236/22

         DALĪBVALSTU VALDĪBU PĀRSTĀVJU LĒMUMS (ES, Euratom) 2017/1543
   (2017. gada 6. septembris),
   ar ko ieceļ amatā Vispārējās tiesas tiesnesi
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Protokola Nr. 3 par Eiropas Savienības Tiesas statūtiem, kas grozīts ar Eiropas Parlamenta un Padomes Regulu (ES, Euratom) 2015/2422 (1), 48. pantā ir paredzēts, ka, sākot ar 2016. gada 1. septembri, Vispārējā tiesā ir četrdesmit septiņi tiesneši. Minētās regulas 2. panta b) punktā septiņu papildu tiesnešu pilnvaru termiņš ir noteikts tā, lai šo pilnvaru termiņa beigas atbilstu Vispārējās tiesas sastāva daļējai nomaiņai, kura notiks 2019. gada 1. septembrī un 2022. gada 1. septembrī.

               (2)

               Šajā sakarā Vispārējās tiesas papildu tiesneša amata vietai ir izvirzīta Geert DE BAERE kunga kandidatūra.

               (3)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Geert DE BAERE kunga piemērotību Vispārējās tiesas tiesneša pienākumu pildīšanai.

               (4)

                  Geert DE BAERE kungs būtu jāieceļ amatā uz laikposmu no šā lēmuma spēkā stāšanās dienas līdz 2022. gada 31. augustam,

         IR PIEŅĒMUŠI ŠO LĒMUMU.
   1. pants

      Geert DE BAERE kungs tiek iecelts par Vispārējās tiesas tiesnesi uz laikposmu no šā lēmuma spēkā stāšanās dienas līdz 2022. gada 31. augustam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 6. septembrī

            Priekšsēdētāja

         K. TAEL

      (1)  Eiropas Parlamenta un Padomes 2015. gada 16. decembra Regula (ES, Euratom) 2015/2422, ar ko groza 3. protokolu par Eiropas Savienības Tiesas statūtiem (OV L 341, 24.12.2015., 14. lpp.).